СРАВНИТЕЛЕН АНАЛИЗ
на учебните планове на обучението в ПН 1.3 Педагогика на обучението по музика“ ОКС „Бакалавър“ в следните висши училища:
АМТИИ „Проф. Асен Диамандиев“, ПУ „Паисий Хилендарски“, ВТУ „Св. св. Кирил и Методий“, Югозападен университет „Неофит Рилски“ – Благоевград, Университет „Проф. д-р Асен Златаров“ - Бургас, 

Сравнението е направено на база следните критерии:
Критерий №1 – общо представяне на учебния план. Структуриране.
Критерий №2 – Присъствие на задължителните дисциплини, съгласно ДОС и Постановление на МОН за придобиване на професионална квалификация „Учител по…“
Критерий №3 – дисциплини, допълващи професионалната квалификация на учителя по музика.
Критерий №4– Съотношение задължителни-избираеми-факултативни дисциплини
Критерий №5 – Начин на дипломиране. Варианти. Дисциплини, осигуряващи подготовката за ДИ.

I. АМТИИ „Проф. Асен Диамандиев“
Критерий №1
Общо представяне и структуриране
Учебният план съдържа текстова и таблична част и е организиран модулно. Курсовете са съобразени с профила на специалността и осигуряват фундаментални знания и умения както в теоретичните, така и в практическите области на музикалното обучение.
Широкият спектър от избираеми и факултативни дисциплини разширява професионалната подготовка, като допълва компетентностите и практическите умения на студентите.
Структурата на учебния план е изградена така, че да осигури баланс между теоретична и практическа подготовка чрез равномерно разпределение на дисциплините по семестри.
Формални характеристики на учебния план
Титулната част съдържа всички основни идентификационни параметри:
· висше училище
· факултет
· научна област
· професионално направление
· специалност
· професионална квалификация – УЧИТЕЛ ПО МУЗИКА В СРЕДНОУЧИЛИЩЕ И ДЕТСКА ГРАДИНА
· образователно-квалификационна степен
· срок и форма на обучение
· дата на последна редакция
Таблична част. Тя съдържа:
· номер и наименование на дисциплината
· категория дисциплина – З, И, Ф
· хорариум по години и семестри
· кредити
· извънаудиторна заетост
· организация на обучението

Критерий №2. Задължителни дисциплини съгласно нормативните изисквания за придобиване на професионална квалификация „Учител по…“
Те са представени в два от общо пет модула задължителни дисциплини.
[bookmark: _Hlk34145034]Дисциплините, които са задължителни по отношение на Държавните образователни стандарти за придобиване на професионална квалификация „Учител“, с Наредба № 15 от 22.07.2019г. за статута и професионалното развитие на учителите, директорите и другите педагогически специалисти, издадена от министъра на образованието и науката, обн., ДВ, бр. 61 от 2.08.2019г., в сила от 2.08.2019г, с Постановление № 27 от 1 февруари 2021 г. за изменение и допълнение на Наредбата за държавните изисквания за придобиване на професионална квалификация „учител“, публикувано в ДВ, бр. 10 от 5.02.2021 г., са представени в:
Модул 3 — Педагогически дисциплини:
Психология, Педагогика, Методика на обучението по музика в детска градина, Методика на обучението по музика в средно училище, Приобщаващо образование, ИКТ в обучението, Компетентностен подход и иновации.
Модул 4 — Педагогически практики:
Хоспитиране, Текуща педагогическа практикаи и Стажантска практика, всички диференцирани - за детска градина и училище.
Всички те са заложени с минималния брой часове, според наредбата на МОН.
Останалите Задължителни дисциплини са структурирани в модулите:
Модул 1 — Музикално-теоретични – Солфеж, Теория на музикалните елементи, Хармония с аранжиране, История на Музиката, Българска музика, Полифония, Музикален анализ, Музикална естетика, Музикален фолклор и др.
Модул 2 — Музикално-практически - Пиано (задължителен инструмент) и дисциплини за формиране на диригентски умения.
Модул 5 — Общонаучни дисциплини - Физическо възпитание и спорт или Български народни танци.
Специфична особеност:
Методиката и практиките са диференцирани по образователна степен (детска градина / училище), което създава висока степен на професионална насоченост и съответствие с квалификацията „Учител по музика в средно училище и детска градина“
Критерий №3 Допълващи професионалната квалификация дисциплини
Това са избираеми и факултативни дисциплини.
Избираемите дисциплини са групирани в два модула:
Модул 1. Педагогически, психологически и частно-дидактически –Психология на изкуството, свирене на партитури, постановка на глас, специален предмет – Инструмент или пеене, Пиано.
Модул. 2 Интердисциплинарни и свързани с професионалната педагогическа реализация дисциплини – Дирижиране на хор от клавир, Хармония с аранжиране, оркестрация, дирижиране на оркестър от клавир, Академичен (народен) хор.
Студентите задължително избират мимимум по 2 дисциплини от двата модула Избираеми. В този смисъл учебният план дава реалната възможност за мотивиран и целесъобразен избор.
Спазено е нормативното изискване за минимален хорариум от 30ч на избираема дисциплина.
Факултативни дисциплини. Предвидени са: Физическо възпитание и спорт, Чужд език, Философия, История на изобразителното изкуство, Приложни компютърни програми.
Студентите избират минимум две. Минималният нормативен хорариум от 15 часа е завишен.

Критерий №4
Съотношение дисциплини
Съотношението между задължителни, избираеми и факултативни дисциплини осигурява:
· стабилна фундаментална подготовка
· възможност за индивидуализиране на обучението
· разширяване на компетентностите съобразно професионалния профил

Критерий №5
Дипломиране. Варианти. Дисциплини, осигуряващи подготовката за ДИ
Придобиването на професионална квалификация се осъществява след:
· 4 години обучение
· 240 кредита по ECTS
· изпълнение на изискванията на Закона за висшето образование и съответната наредба за професионална квалификация „Учител по…“.
Годишното натоварване е 60 кредита.
За държавен изпит или дипломна работа се присъждат 10 кредита.
Варианти за дипломиране
Дипломирането се осъществява в два варианта, като всеки вариант е многокомпонентен:
Първи вариант:   	     1. Държавен изпит – Урок по Музика в клас
2. Държавен изпит – Дирижиране, свирене на пиано и художествен анализ на песен
3. Писмен държавен изпит - комплексен изпит.
Втори вариант:	      1. Държавен изпит – Урок по Музика в клас
2. Държавен изпит – Дирижиране, свирене на пиано и художествен анализ на песен
3. Защита на дипломна работа.
Условие за дипломна работа: минимален успех 5.00 и одобрена тема.
Осигуряване на подготовка за държавни изпити
Учебният план съдържа дисциплини, обезпечаващи подготовката за ДИ Урок по музика в клас и Дирижиране и художествен анализ.
Не е предвидена специализирана дисциплина за подготовка на дипломна работа; подготовката се осъществява под ръководството на научния ръководител.

ОБОБЩЕНИЕ
Учебният план на специалност „Педагогика на обучението по музика“ ОКС „Бакалавър“ в АМТИИ ясно регламентира придобиването на професионална квалификация „Учител по музика в средно училище и детска градина“ и осигурява подготовка, съобразена със:
· държавните образователни стандарти
· нормативните изисквания за професионална квалификация „учител по…“
· съвременните условия на образователната практика
· потребностите на пазара на труда
Структурата на учебния план гарантира системна, балансирана и професионално ориентирана подготовка чрез интеграция на музикално-теоретични, изпълнителски и педагогическа компоненти.

II. Пловдивски университет „Паисий Хилендарски“
Критерий №1 — Общо представяне на учебния план и структуриране
Учебният план е представен чрез ясно структурирана таблична и разширена текстова част, съдържаща описание на профила на специалността – УЧИТЕЛ ПО МУЗИКА В ДГ И СУ, цели на обучението, очаквани резултати, професионална реализация и организация на учебния процес. Налице е ясно семестриално разпределение на дисциплините.

Критерий №2 — Задължителни дисциплини
Планът включва всички дисциплини от нормативно изискуемия педагогически минимум. Музикално-теоретичният блок е балансиран, като освен базисните дисциплини са включени и инструментални и технологични курсове, което разширява професионалния профил.

Критерий №3 — Допълващи дисциплини
Отличителна характеристика е значително разширеният педагогически блок чрез дисциплини, ориентирани към социални, комуникативни и управленски компетентности, което показва стремеж към формиране на по-широк педагогически профил.

Критерий №4 — Съотношение дисциплини
Съотношението показва относително по-висок дял на педагогически дисциплини спрямо специализираните музикални, което ориентира подготовката към универсализирана педагогическа компетентност.

Критерий №5 — Дипломиране
Дипломирането се осъществява в два варианта, като всеки вариант е многокомпонентен:
Първи вариант:   	     1. Практически държавен изпит
2. Писмен държавен изпит (комплексен) по педагогика, психология и методика на обучението по музика
3. Писмен държавен изпит (комплексен) по теория и история на музиката
Втори вариант:	      1. Практически държавен изпит
2. Защита на дипломна работа по теми от педагогика, психология, методика на обучението по музика, теория и история на музиката

Осигуряване на специфична подготовка за ДИ чрез определени дисциплини
В учебния план са залегнали конкретни учебни дисциплини и хорариум, обезпечаващи подготовката за трите държавни изпита. Конкретно подготовката за защита на дипломна работа се обезпечава с дисциплини като: Статистически методи в педагогиката, Разработване и презентиране на дипломна теза.

Обобщена характеристика
Модел на подготовка е насочен към осигуряване на разширен педагогически профил.

III. Великотърновски университет „Св. св. Кирил и Методий“
Критерий №1
Учебният план е структуриран компактно и ясно. Професионална квалификация: УЧИТЕЛ ПО МУЗИКА. Отличителна особеност е посочването на форма на контрол за всяка дисциплина — показател за висока степен на академична регламентираност.

Критерий №2
Задължителните дисциплини, регламентирани с наредбата от 05.02.2021 г на МОН, за придобиване на професионална квалификация „Учител по...“ в Приложение № 3 не са обособени отделно, а следват реда на изучаване по семестри. Като хорариум са съобразени със задължителния минимум часове, определен от МОН, с изключение на дисциплината „Компетентностен подход и иновации в образованието“ – подобно на ПУ, и тук тя е заложена с повече часове.
Задължителният блок включва силно развит историко-теоретичен компонент с последователно разгърната музикалноисторическа подготовка.

Критерий №3
Допълващите дисциплини се въвеждат още от ранните семестри, което позволява ранна индивидуализация на обучението.
Избираеми дисциплини – богат избор – представени са в две основни групи дисциплини:
Първа група избираеми дисциплини – педагогически, психологически и образователно-управленски.
Втора група избираеми дисциплини – интердисциплинарни и приложно-експериментални дисциплини и интердисциплинарни и практико-приложни.
Списъкът с Факултативните дисциплини също е богат – общо 8 дисциплини, представени в 4 групи. Предлагат се дисциплини с по-общ характер като: храни, хранене и диетика при деца; статистически методи в педагогиката; образователно портфолио, съвременни аспекти на екологичното образование; курсов хор с дирижиране, дирижиране на народен хор и др.

Критерий №4
Балансът между дисциплинарните групи е стабилен, без изразена доминация на конкретен блок.

Критерий №5
Дипломирането се осъществява чрез два варианта, които са многокомпонентни, но без детайлно конкретизиране на съдържанието на теоретичния компонент.

Първи вариант:   	     1. Държавен изпит
2. Държавен (практико-приложен) изпит 
Втори вариант:	      1. Държавен (практико-приложен) изпит
3. Защита на дипломна работа.
Обобщена характеристика
Модел на подготовка: регламентиран академичен модел

IV. Югозападен университет „Неофит Рилски“
Критерий №1
Учебният план съдържа кратка текстова част и подробна таблична структура. Професионална квалификация: УЧИТЕЛ ПО МУЗИКА.


Критерий №2
Нормативно изискуемите педагогически дисциплини са налични и съответстват на минималните изисквания. Задължителните дисциплини, регламентирани с наредбата от 05.02.2021 г на МОН, за придобиване на професионална квалификация „Учител по...“ в Приложение № 3 не са обособени в отделна група, а следват реда на изучаване по семестри. Като хорариум са съобразени със задължителния минимум часове, определен от МОН, с изключение на дисциплината „Компетентностен подход и иновации в образованието“ – подобно на ПУ, ВТУ и тук тя  е със значително повече часове.

Критерий №3
Дисциплини, допълващи професионалната квалификация
Отличителна характеристика е много широкият спектър от избираеми дисциплини, групирани тематично (музикотерапия, ансамблови практики, мултикултурна педагогика и др.), което позволява индивидуална специализация.

Критерий №4
Съотношението показва силна тежест на избираемия компонент, което създава гъвкав образователен модел.

Критерий №5
Държавни изпити: Студентите полагат държавни изпити в два варианта, които са многокомпонентни:
Първи вариант:
1. Държавен практико-приложен изпит (Урок по музика в клас)
2. Устен държавен теоретико-практически изпит, който състои от три модула:
· разработване на примерен план-конспект на урок по определена тема;
· изпълнение и анализ на песен;
· анализиране на музикално произведение /Приложение Устен държавен изпит/.
Втори вариант:
1. Държавен практико-приложен изпит (Урок по музика в клас)
2. Защита на дипломна работа:
Обобщена характеристика
Модел на подготовка: индивидуализиран гъвкав модел

V. Университет „Проф. д-р Асен Златаров “
Критерий №1
Учебният план е административно най-детайлно разработен. Съдържа количествени показатели за организацията на учебния процес, включително фонд учебно време, процентни съотношения и график. Професионална квалификация: ПЕДАГОГ, УЧИТЕЛ ПО МУЗИКА В ДЕТСКА ГРАДИНА, УЧИТЕЛ ПО МУЗИКА 1-10 КЛАС И УЧИТЕЛ ПО ХОРЕОГРАФИЯ

Критерий №2
Задължителните дисциплини покриват нормативния минимум, като педагогическият блок е значително развит чрез множество производни дисциплини на Педагогиката като Теория на възпитанието, Дидактика, Основи на педагогиката и др..

Критерий №3
Избираемите дисциплини са многобройни и технологично ориентирани, включително дисциплини, свързани с дигитално обучение и мултимедийна педагогика.

Критерий №4
Съотношението показва по-висока тежест на педагогическия компонент спрямо музикално-специализирания.

Критерий №5
Предвидени са стандартните форми на дипломиране — държавен изпит или дипломна работа.
1. Държавен практико-приложен изпит по музика - Урок по музика в клас или занимание по музика в ДГ
2. Държавен изпит по Педагогика на обучението по музика – теоретичен изпит, обхващащ методическите аспекти на преподаването.
В учебния план са включени няколко задължителни, избираеми и факултативни дисциплини, осигуряващи подготовката за теоретичния ДИ.
Обобщена характеристика
Модел на подготовка: административно структуриран педагогически модел


Заключение:
Анализираните учебни планове демонстрират нормативно съответствие и функционална пригодност за подготовка на педагогически специалисти по музика. Различията между тях не са в нормативната валидност, а в концептуалната идея на обучението.
Учебният план на АМТИИ се отличава с висока степен на интеграция между музикална специализация и педагогическа подготовка, което формира устойчив професионален профил, ориентиран към реалната образователна практика.

В съпоставка с останалите висши училища учебният план на АМТИИ се характеризира с:
· висока степен на специализираност
· ясно структурирана логика на компетентностите
· най-пряка връзка между теоретична и музикално-практическа подготовка
· силно развита методическа диференциация по образователни степени

СРАВНИТЕЛНА ТАБЛИЦА на обобщените анализи на учебните планове:
Скала:
В — висока степен
С — средна степен
У — умерена степен

	Университет
	Структурна яснота
	Нормативно покритие
	Музикална специализация
	Педагогически обхват
	Избираемост
	Практическа насоченост
	Подготовка за ДИ

	АМТИИ „Проф. Асен Диамандиев“
	В
	В
	В
	В
	В
	В
	C

	Пловдивски университет „Паисий Хилендарски“
	В
	В
	С
	В
	С
	С
	В

	Великотърновски университет „Св. св. Кирил и Методий“
	В
	В
	С
	С
	С
	С
	С

	Югозападен университет „Неофит Рилски“
	С
	В
	С
	С
	В
	С
	В

	Университет „Проф. д-р Асен Златаров“
	В
	В
	У
	В
	В
	С
	С



В обобщение може да се заключи, че 
· всички учебни планове покриват нормативните изисквания на професионално направление 1.3 Педагогика на обучението по…;
· при всички планове комплексът задължителни-избираеми-факултативни дисциплини гарантират придобиването на професионалната квалификация „Учител по музика“
· диференциацията между тях се проявява предимно в структурата на профила, а не в нормативната валидност;
· наблюдават се три типа ориентации на подготовката:
-музикално-специализирана – при АМТИИ
- педагогически разширена  - ПУ и БУ „Проф. Асен Златаров“
[bookmark: _GoBack]-балансирана академична – ВТУ и ЮЗУ

Акценти:
Учебният план на АМТИИ демонстрира едновременно висока стойност по всички ключови професионални показатели, с изключение на показателя „подготовка за дипломна работа“, където подготовката е имплицитна, а не дисциплинарно формализирана.
Това означава, че програмата има силен профил на професионална специализация при запазен педагогически стандарт.
